ભારત દેશમાં સૌ પ્રથમવાર પરમવીરચક્ર પ્રાપ્ત કરનાર ૨૧ વીરશહીદોની ગાથા નડિયાદ સંતરામ મંદિરના પટાંગણ (વીરભૂમિ મેદાનમાં શુક્રવારથી યાેજાશે. આ ગાથાના પ્રથમ દિવસે ખેડા જિલ્લાના ૬૫૮ ગામમાંથી ૧૧ હજાર દેશ પ્રેમી યુવકો ત્રિરંગાયાત્રા લઇને નડિયાદ આવશે. આ કથાને લઇને મંદિરના પટાંગણમાં તડામાર તૈયારીઓ ચાલી રહી છે. શુક્રવારે સાંજે ૮:૩૦ કલાકે મહારાજશ્રીની ઉપસ્થિતમાં વકતા યોગેશદાન ગઢવી દ્વારા શહીદ કથાનું રસપાન કરાવશે. આ પ્રસંગે ઉપસ્થિત શહીદોના પરિવારજનોનું સન્માન કરવામાં આવશે.